รัฐบาลไทย-ข่าวทำเนียบรัฐบาล-เลขาธิการ คปภ. ประกาศขับเคลื่อนองค์กร “คปภ. คุณธรรม”
วันพุธที่ 6 มิถุนายน 2561
เลขาธิการ คปภ. ประกาศขับเคลื่อนองค์กร “คปภ. คุณธรรม”
• พร้อมผลักดันอุตสาหกรรมประกันภัยไทย ดําเนินงานอย่างมีธรรมาภิบาล มุ่งสู่การเติบโตอย่างสมดุลและยั่งยืน
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า สํานักงานคณะกรรมการกํากับและส่งเสริมการประกอบธุรกิจประกันภัย ได้เปิดตัวโครงการ คปภ. คุณธรรม เพื่อแสดงเจตนารมณ์และความมุ่งมั่นที่จะส่งเสริมคุณธรรมในองค์กร และเป็นส่วนหนึ่งของการสร้างสังคมคุณภาพ โดยเมื่อวันที่ 4 มิถุนายน 2561 สํานักงาน คปภ. ได้รับเกียรติจากศาสตราจารย์เกียรติคุณ นายแพทย์เกษม วัฒนชัย องคมนตรีและประธานมูลนิธิยุวสถิรคุณ บรรยายพิเศษ เรื่อง การขับเคลื่อนองค์กรคุณธรรม และอาจารย์ปราโมทย์ โชติมงคล ผู้อํานวยการศูนย์โรงเรียนคุณธรรม มูลนิธิยุวสถิรคุณ บรรยายพิเศษ เรื่อง การพัฒนาองค์กรคุณธรรมและปัจจัยสู่ความสําเร็จ ณ ห้องประชุมสถาบันวิทยาการระดับสูง ชั้น 2 สํานักงาน คปภ. โดยมีผู้เข้าร่วมรับฟังการบรรยายได้แก่ผู้บริหารและพนักงานในส่วนกลางของสํานักงาน คปภ. จํานวนเกือบ 200 คน
ศาสตราจารย์เกียรติคุณ นายแพทย์เกษม วัฒนชัย องคมนตรีและประธานมูลนิธิยุวสถิรคุณ กล่าวในตอนหนึ่งว่าโครงการนี้เกิดขึ้นตามพระราชกระแสรับสั่งของพระบาทสมเด็จพระปรมินทรมหาภูมิพลอดุลยเดช บรมนาถบพิตร พระราชทานให้กับคณะองคมนตรีในการจัดตั้งกองทุนการศึกษา เมื่อปี พ.ศ.2555 เป้าหมายของโครงการตามพระราชประสงค์ “เพื่อให้สถานศึกษาสร้างคนดีให้แก่บ้านเมือง” มุ่งเน้นให้เกิดความรัก ความมีน้ําใจ และความสามัคคีระหว่างครูและนักเรียน โดยมีขั้นตอนในการสร้างองค์กรคุณธรรม คือ 1) ต้องมาจากความเห็นพ้องต้องกันของทุกคนและทุกภาคในองค์กร 2) ต้องกําหนดพฤติกรรมไม่พึงประสงค์ที่เกิดขึ้นในองค์กร 3) ต้องขจัดพฤติกรรมเหล่านั้นให้หมดไปจากองค์กรในระยะ 1 ปี 4) ต้องกําหนดหลักคุณธรรมที่ใช้ลดพฤติกรรมไม่พึงประสงค์ และ 5) ต้องกําหนดนโยบายและแนวทางปฏิบัติเพื่อเพิ่มพฤติกรรมที่พึงประสงค์ โดยท่านองคมนตรีได้ฝากข้อคิดให้กับผู้บริหารและพนักงาน คปภ. ให้ยึดหลักปฏิบัติทั้งหน้าที่ของตนเองและการเป็นพลเมืองที่ดีด้วยคุณธรรม หากทุกคนปฏิบัติได้เช่นนั้น ประเทศชาติจะมีแต่คนดีและมีคุณธรรม ส่วนอาจารย์ปราโมทย์ โชติมงคล ผู้อํานวยการศูนย์โรงเรียนคุณธรรม มูลนิธิยุวสถิรคุณ ได้กล่าวถึงเคล็ดลับสู่ความสําเร็จของการสร้างองค์กรคุณธรรมว่า ทุกคนต้องมีส่วนร่วมในการทําด้วยความสมัครใจ มีกระบวนการที่ปรับเปลี่ยนพฤติกรรมไม่พึงประสงค์จากระดับล่างขึ้นสู่ระดับบน โดยมีผู้นําเป็นต้นแบบ ซึ่งถ้าทําอย่างสม่ําเสมอต่อเนื่องก็จะทําให้ทุกคนในองค์กร มีความสุขกับการทํางาน
เลขาธิการ คปภ. กล่าวเพิ่มเติมว่า ปัจจุบันคําว่าองค์กรคุณธรรม กําลังเป็นที่กล่าวถึงกันมากทุกภาคส่วน เพราะสังคมไทยวันนี้มีการเปลี่ยนแปลงอย่างรวดเร็ว รอบด้าน การพัฒนาประเทศชาติจึงมุ่งเน้นความเจริญเติบโตทางเศรษฐกิจควบคู่ไปกับการพัฒนาคุณภาพชีวิตและสังคม ดังนั้นการให้ความสําคัญกับการสร้างคุณธรรมจริยธรรม จึงเป็นเรื่องที่ทุกหน่วยงานต้องร่วมมือกันขานรับนโยบายของภาครัฐที่ส่งเสริมคุณธรรมในระดับองค์กร เพื่อส่งเสริมและสนับสนุนให้เจ้าหน้าที่ทุกระดับในองค์กรมีส่วนร่วม และสร้างวัฒนธรรมการทํางานที่โปร่งใส ซื่อสัตย์ และมีคุณธรรม
สํานักงาน คปภ. ในฐานะที่เป็นหน่วยงานของรัฐ มีบทบาทสําคัญอย่างยิ่งในการกํากับดูแลธุรกิจประกันภัย และการคุ้มครองสิทธิประโยชน์ของผู้เอาประกันภัยและประชาชนให้เป็นไปอย่างมีประสิทธิภาพและเกิดประโยชน์สูงสุดแก่สังคมและประเทศชาติ ธํารงไว้ซึ่งความเป็นกลางและความเที่ยงธรรม ยึดหลักธรรมาภิบาล โดยตระหนักถึงความสําคัญของการส่งเสริมคุณธรรม พร้อมจะเป็นเครือข่ายความร่วมมือในการส่งเสริมคุณธรรมให้กับประชาชน จึงได้ขับเคลื่อนโครงการ “คปภ. คุณธรรม” เพื่อส่งเสริมให้ผู้บริหารและพนักงาน สํานักงาน คปภ. มีคุณธรรมและความซื่อสัตย์สุจริตในการปฏิบัติงาน ยึดมั่นคุณธรรม 4 ประการคือ “พอเพียง วินัย สุจริต อาสา” ตามหลักปรัชญาเศรษฐกิจพอเพียง ในพระบาทสมเด็จพระปรมินทรมหาภูมิพลอดุลยเดช บรมนาถบพิตร
นอกจากนี้ สํานักงาน คปภ. ยังมีแนวทางปฏิบัติด้านจริยธรรมและจรรยาบรรณของพนักงาน คปภ. เพื่อให้พนักงานยึดถือและปฏิบัติให้ถูกต้องตามหลักจริยธรรมด้วยความเสมอภาค เป็นธรรม โปร่งใส โดยยึดหลักธรรมาภิบาลและความถูกต้องชัดเจนในการดําเนินงาน เพื่อนําพาอุตสาหกรรมประกันภัยไปสู่การเติบโตอย่างสมดุลและยั่งยืน และยังได้กําหนดหลักธรรมาภิบาล (Good Corporate Governance) ให้บริษัทประกันภัยมีระบบการบริหารจัดการที่ดีและให้การบริการที่มีคุณภาพ เพื่อสร้างความเชื่อมั่นไว้วางใจจากประชาชนให้กับธุรกิจประกันภัย ซึ่งการดําเนินการต่อไปสํานักงาน คปภ. จะจัด Workshop โดยเริ่มจากส่วนกลาง ระดับสายงานร่วมระดมความคิดเห็นต่อพฤติกรรมที่ไม่พึงประสงค์ที่ต้องการจะลด และพฤติกรรมที่พึงประสงค์ที่ต้องการให้เกิดขึ้นในสายงาน และรวบรวม วิเคราะห์ ก่อนนํามากําหนดคุณธรรมหลัก รวมถึงแนวทางปฏิบัติที่จะดําเนินการในระยะเวลา 1 ปี จากนั้นจะดําเนินการในส่วนภูมิภาคต่อไป
เลขาธิการ คปภ. กล่าวในตอนท้ายว่า “สํานักงาน คปภ. ตระหนักถึงความสําคัญของธรรมาภิบาล (Good Corporate Governance) เพื่อนําองค์กรไปสู่การเติบโตอย่างสมดุลและยั่งยืน ทั้งยังเสริมสร้างความเชื่อมั่นและความน่าเชื่อถือต่อผู้มีส่วนได้ส่วนเสียทุกฝ่าย โดยได้จัดทําแนวทางธรรมาภิบาลของสํานักงาน คปภ. ซึ่งมีความเข้มงวดไม่น้อยไปกว่ามาตรฐานธรรมาภิบาลสากลขององค์กรเพื่อความร่วมมือทางเศรษฐกิจและการพัฒนา (Organization for Economic Co-operation and Development : OECD) และมาตรฐานการกํากับดูแลธุรกิจประกันภัย (Insurance Core Principles : ICP) ซึ่งกําหนดโดยสมาคมผู้กํากับดูแลธุรกิจประกันภัยนานาชาติ (International Association of Insurance Supervisors : IAIS) และมีความเข้มข้นไม่น้อยไปกว่ามาตรฐานธรรมาภิบาลที่ได้กําหนดให้ผู้อยู่ใต้การกํากับดูแลถือปฏิบัติ”